CELEX: 62010TN0039
Language: lv
Date: 2010-01-29 00:00:00
Title: Lieta T-39/10: Prasība, kas celta 2010. gada 29. janvārī — El Corte Inglés /ITSB — Pucci International ( PUCCI )

17.4.2010   
            
            
               LV
            
            
               Eiropas Savienības Oficiālais Vēstnesis
            
            
               C 100/49
            
         Prasība, kas celta 2010. gada 29. janvārī — El Corte Inglés/ITSB — Pucci International (“PUCCI”)
   (Lieta T-39/10)
   2010/C 100/74
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: El Corte Inglés, S.A. (Madride, Spānija) (pārstāvji — M. López Camba, J. Rivas Zurdo un E. Seijo Veiguela, lawyers)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Emilio Pucci International B.V. (Baarn, Nīderlande)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2009. gada 29. oktobra lēmumu lietā R 173/2009-1;
            
         
               —
            
            
               piespriest atbildētājam atlīdzināt prasītājas tiesāšanās izdevumus;
            
         
               —
            
            
               piespriest otrai procesa ITSB Apelāciju padomē dalībniecei atlīdzināt prasītājas tiesāšanās izdevumus
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: otra procesa ITSB Apelāciju padomē dalībniece
   
      Attiecīgā Kopienas preču zīme: vārdiska preču zīme “PUCCI” attiecībā uz precēm, kas ietilpst 3., 9., 14., 18., 25. un 28. klasē
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: Spānijas grafiskas preču zīmes “Emidio Tucci” reģistrācijas attiecībā uz precēm, kas ietilpst 3., 9., 14., 25. un 28. klasē, Spānijas vārdiskas preču zīmes “E. Tucci” reģistrācija attiecībā uz precēm, kas ietilpst 25. klasē; Kopienas grafiskas preču zīmes “Emidio Tucci” reģistrācijas pieteikums, tostarp attiecībā uz precēm, kas ietilpst 3., 9., 14., 25. un 28. klasē
   
      Iebildumu nodaļas lēmums: pilnībā noraidīt iebildumus
   
      Apelāciju padomes lēmums: noraidīt apelācijas sūdzību
   
      Izvirzītie pamati: Padomes Regulas Nr. 207/2009 8. panta 1. punkta b) apakšpunkta pārkāpums, jo Apelāciju padome esot kļūdaini konstatējusi, ka nav attiecīgo preču zīmju sajaukšanas iespējas; Padomes Regulas Nr. 207/2009 8. panta 5. punkta pārkāpums, jo Apelāciju padome neesot secinājusi, ka šīs normas piemērošanas nosacījumi ir izpildīti, ņemot vērā, ka agrākajām preču zīmēm ir reputācija Spānijā attiecībā uz modes precēm, un, ja trešā persona izmantotu līdzīgu apzīmējumu, tas kaitētu šādai reputācijai un netaisnīgi gūtu labumu no tās